**Forslag til møteinnkalling med punktliste**

Til alle lag og foreninger i ….. kommune
På vegne av foreningen….. inviterer vi representanter fra alle frivillige lag og foreninger i kommunen til et diskusjonsmøte ….dag…… kl. ….. Temaet er: *Hvordan kan kommunen, sammen med lag og foreninger, etablere en frivillighetspolitikk som bidrar til mer og bedre frivillighet i kommunen?*

Hensikten med møte er å diskutere om vi bør ta et initiativ til å sette frivilligheten her i kommunen på dagsorden hos kommuneledelsen. Det er etter vår mening helt nødvendig at vi nå tar et slikt initiativ for å styrke kontakten med kommunen og for at alle lag og foreninger skal kunne få bedre rammevilkår til å drive med sin aktivitet.

Dagsorden til møtet

1. Lag og foreningers kontakt med kommunen
Noen typer organisasjoner har mye kontakt med kommunen. Andre har ingen kontakt i det hele tatt. En representant fra idrettsrådet vil si litt om hva slags kontakt de har med kommunen og hva de får ut av det.

2. Diskusjon
Skal vi ta initiativ til å kontakte kommunen og be om et møte?
Hensikten med et slikt møte vil være å påvirke kommunen til å arbeide frem en frivillighetspolitikk som gjelder alle lag og foreninger i kommunen. Målet er at kommunen må legge bedre til rette for alle lag og foreninger.

3. Etablering av en arbeidsgruppe
Dersom vi kommer frem til at vi skal ta initiativ til å møte kommunen; bør vi etablere en liten arbeidsgruppe som formulerer et brev som beskriver hva vi ønsker og hvorfor vi ønsker det. Hvem vil være med å bidra i en slik arbeidsgruppe?

4. Eventuelt

Frivillighet Norge, som er frivillige organisasjoners eget samarbeidsforum, anbefaler at lag og foreninger i kommunene tar initiativ til å kontakte kommunen for inngå en tettere dialog. Vedlagt følger en link til en veileder de har laget som viser hvordan vi kan gå frem. Det er fint om alle kan lese den før vi møtes.

[Veileder for påvirkning av kommunal frivillighetspolitikk](http://www.frivillighetnorge.no/filestore/Dokumenter/Kurs_og_verkty/Masterversjonveileder.pdf)

Hjertelig velkommen til alle! Vennlig hilsen